До 
Арх. Янка Сачкова

Зам. председател на КАБ и

Организационни въпроси

Копие: До УС на КАБ

Копие: До Контролния съвет

И С К А Н Е

От арх. Данчо Данчев – председател на РК София-град към КАБ

Относно: Необходима информация за провеждане на ОС на РК София-град  

                към КАБ.   

              Уважаеми колеги,

             С решение на УС на КАБ София-град  протокол № 3/17.02.2009 г., във връзка с Общото събрание е необходимо да ни се предостави за сведение на колегията информация по следните по-важни въпроси, както следва:

1. С какво решение и на кого се определят представители на КАБ за контакти в Народното събрание, министерства, ведомства и други организации и специално със столична община и кметства. С какви правомощия разполагат и пред кого се отчитат.

2. Работата на комисиите към УС на КАБ и ако имат отчети да ни се представят: заседания, разходи, изпълнение.

3. Сътрудничеството със САБ, има ли ползотворна защита на интересите на колегите, преобладаващи и членуващи в двете организации.

4. Дейност, заседания и решения  на централното ръководство /10+1/ пряко избрани от Общото събрание.
5. Дейност, решения и правомощия на Оперативното ръководство.

6. Защитата на правоспособност, която се издава от КАБ по смисъла на ЗКАИИП и дали има постъпки пред МРРБ и пред общинските администрации да се следи и спазва /легитимни проекти – редовност на строителните книжа/.

7. Какви възнаграждения са получавани от членовете на УС, като заплати, командировки, участие в комисии, работни групи и др.

8. Какви поръчки за нуждите на КАБ и с кого са правени, с чие решение и на каква стойност.
9. Имало ли е инициатива от КАБ за измененията на ЗКАИИП при неговите шест! промени, публикувани в Държавен вестник броеве: 20 / 04.03.2003 г.; бр. 65 / 22.07.2003 г.; 77 / 27.09.2005 г.; 70 / 11.04.2006 г.; 79 / 29.09.2006 г.; 13 / 08.02.2008 г.

10. Има ли инициатива, участие или контакти във връзка с последния проект за промяна на ЗКАИИП, и ако има от кого, с какви решения, правомощия и отговорности. Има или официално становище на КАБ по проекта /кога е получен текста, запозната ли е коректно колегията чрез комисията по нормативни документи, имало ли е отношение от страна на членската ни маса?/. За сведение, на 20.02.208 г. получихме неофициално от САБ последния проект за изменение на ЗКАИИП.
11. Същите въпроси се отнасят и за предложените промени на Закон за устройство на територията, за което имаме сведение, че също е внесен за промяна.
12. За структурните промени на Камарата искано ли е становището на РК София-град и уважено ли е мнението на най-многобройната колегия /още повече промените, които се предлагат по въпроса са решени в действащия Устав и не е необходимо да се вкарват подробни текстове в Закона/.

Отправяме искане за препис на стенограмите на Общите събрания и на Управителните съвети през 2008 г. и до днес.

Надяваме се, че ще получим отговор на всички поставени въпроси, без да се търси формален повод за отказ, което ще помогне да се пресекат всякакви спорове, недобронамерени слухове и догадки, поради липса на информация, дължима на членовете ни.

                                                                С уважение:

                                                                                   /арх. Д. Данчев/

